చెన్నై: లారెన్స్ హీరోగా నటించిన ‘మొట్ట శివ కెట్ట శివ’ పాటల ట్యూన్లను కాపీ కొట్టినట్లు సంగీత దర్శకుడు టింకు చేసిన ఆరోపణలను ఈ చిత్ర సంగీత దర్శకుడు అమ్రిష్ తీవ్రంగా ఖండించారు. సీనియర్ నటి జయ చిత్ర వారసుడైన అమ్రిష్ తొలుత నటుడిగా ఆరంగేట్రం చేసి, ఆ తరువాత సంగీత దర్శకుడిగా మారిన విషయం తెలిసిందే. త్వరలో విడుదల కాబోతున్న ‘మొట్ట శివ కెట్ట శివ’ చిత్రానికి అతడే సంగీతం సమకూర్చాడు. ఇటీవలే విడుదలైన టీజర్కు యూట్యూబ్లో అనూహ్య స్పందన లభించిన తరుణంలో ట్యూన్లను కాపీ కొట్టినట్లు ఆరోపణలు వచ్చాయి. వాటిని ఖండిస్తూ అమ్రిష్ చెన్నైలో విలేకరుల సమావేశం ఏర్పాటు చేసి ఆధారాలు చూపించారు. ఈ సందర్భంగా అమ్రిష్ మాట్లాడుతూ... ‘సంగీతం అంటే నాకు చాలా ఇష్టం. ఎంతో శ్రమపడి ‘మొట్ట శివ కెట్ట శివ’ చిత్రానికి సంగీతం సమకూర్చే అవకాశం సంపాదించగలిగాను. ఇందుకు దర్శకుడు సాయి రమణి, హీరో లారెన్స్కు ప్రత్యేకంగా కృతజ్ఞతలు చెప్పుకొంటున్నా. టింకు ఆరోపణల్లో ఎటువంటి వాస్తవం లేదు. కాపీ కొట్టినట్టు ఆధారాలుంటే చూపమనండి’ అంటూ ఆవేశంగా మాట్లాడారు. ‘మొట్ట శివ కెట్ట శివ’లోని హర హర మహదేవకి, భజనై పాప.. పాటలకు తనే సంగీతం సమకూర్చానని, వీటితో టింకుకి ఎటువంటి సంబంధం లేదని అమ్రిష్ తేల్చి చెప్పారు.
chennai: larrens heeroga natinchina ‘motta shiva ketta shiva’ paatala tunelanu kaapi kottinatlu sangeeta darsakudu tinku chesina aaropanalanu ee chitra sangeeta darsakudu amrish teevramgaa khandinchaaru. seanier nati jaya chitra vaarasudaina amrish toluta natudigaa aarangetram chesi, aa taruvaata sangeeta darsakudigaa maarina vishayam telisinde. twaralo vidudala kaabotunna ‘motta shiva ketta shiva’ chitraaniki atade sangeetam samakuurchaadu. itivale vidudalaina teaserku utubuelo anuhya spandana labhinchina tarunamlo tunelanu kaapi kottinatlu aaropanalu vachayi. vaatini khandistu amrish chennailo vilekarula samavesam erpaatu chesi aadhaaraalu chuupimchaaru. ee sandarbhamgaa amrish maatlaadutuu... ‘sangeetam ante naaku chala ishtam. entho shramapadi ‘motta shiva ketta shiva’ chitraaniki sangeetam samakurche avakaasam sampaadinchagaligaanu. induku darsakudu saayi ramani, heero larensku pratyekamgaa krutagnatalu cheppukontunna. tinku aaropanallo etuvanti vaastavam ledu. kaapi kottinattu aadhaaraalunte chupamanandi’ antuu aavesamgaa matladaru. ‘motta shiva ketta shiva’loni hara hara mahadevaki, bhajanai paapa.. paatalaku tane sangeetam samakuurchaanani, veetitho tinkuki etuvanti sambandham ledani amrish telchi cheppaaru.